user
Muxuu Baaybalku Ka Sheegay
Nebi MuxammedSCW.
Qeybta:3-aad


assistant
Muxuu Baaybalku Ka Sheegay
Nebi MuxammedSCW.
Qeybta:3-aad

Maxaa Keenay Waxbana?

Anaa soo bandhigay su’aashii: “Muxuu Baybalku Ka Sheegay Nebi Muxammed?” Isagoon ka maagin ayuu ku jawaabay 
“Waxba”. 
Anaa weydiiyey oo idhi: “Maxaa keenay waxba? 
Fasiraadiinii waxa ku jirey, in Baybalku wax badan ka sheegay soo baxa Ruushka iyo aakhiru sabanka, iyo xataa Bobka Kaatoliga Rooma”. Wuxuu yidhi  “Haa, laakiin waxba 
ka ma uu sheegin Muxammed”
Anaa ku celiyey: “Oo maxaa keenay ‘waxba’? Waxa hubaal ah ninkii ka masuul ahaa keenidda ummadda malaayiinka ah ee dunida maanshaysay ee rumaysan:
1. Mucjiso in uu ku dhashay Ciise
2. Ciise in uu yahay Masiix☆9
3. Maydkii Inuu Ciise ku soo nooleeyey Idanka Eebbe
4. Indhoolihii inuu u dillaaciyey aragga, dhegoolihiina Idanka Eebbe, ugu furay maqalka.

Waxa hubaal ah, kitaabkani (waa Baybalkee) inay qasab tahay inuu wax ka sheegay hoggaamiyihii weynaa ee Aadmiga, kaasoo isba wanaag ku xusay Ciise iyo Hooyadii Maryan”. 
Odaygii Reer ‘Free State’ ayaa ku jawaabay: “Inankaygiiyawanaa akhriyey Baybalka muddo konton sanno ah. Haddii inuun lagu sheegi lahaa Muxammed anaa la kulmi lahaa!”

Marna Lama Xusin Magac!

Anaa weydiiyey oo idhi “Xaggiina, Kitaabka Axdiga hore, marka aad sheegaysaan boqolaalka saadaalood ee ku saabsan soo baxa Ciise ….” 
Baadarigii ayaa iga dhex galay oo yidhi: 
“Ma aha Boqolaal, ee waa kun!”    Deedna anaa idhi: “Umaan bixin inaan ka doodo Kun iyo kawda saadaalood eek u jira axdiga hore, kuna saabsan soo baxa Ciise. 
Maxaa yeelay muslinka oo dhan baa rumaysan Nebinimada Ciise, iyaga oo aan sii hayn saadaal uu bixiyey Baybalku oo ka sii maragkacda arrinkiisa. 
Haddaanu nahay muslinka, xaqnimada Ciise waxaa naga dhaadhiciyey Muxammed oo qudha. 
Maantana waxaa dunida ku nool 900,000,00010 Muslin oo raacsan Nebi Muxammed. Kuwaas oo sidoo kale jecel Ciise 
Masii, Rasuulka weyn, maamuusna u haya☆11. Mana aha kuwo ay sidaas ku qancisay doodda Baybalku. 
Aan dhammeeyo hadalkaygiiye, kunkaas saadaalood ee la sheegay, bal waa iga codsiye, ma ii sheegi kartaa midna ha noqotee saadaal keliya oo magaca Ciise lagu sheegay? Ereyga “masiix” loo tarjumay ee “Christ” ereygaasi ma aha magaciisa ee waa calaamaddiisa. 

Ma jirtaa saadaal qudha oo odhanaysa:
Magaciisu wuxuu noqon doonaa Jesus, oo hooyadii tahay Maryan, aabaha loo filayaana yahay Yuusufkii Nijaarka ahaa? (Joseph The Carpenter)☆12! 
Waxaanu dhalan doonaa wakhtiga Boqorkii Herod, i.w.m? Jawaabtu waa maya. Ma jirto tafaasiil caynkaas ahi. Haddaba, sideebaad ku gaadhay in kulligood kunkaas saadaalood ku wada saabsanyihiin Ciise?

Maxay Tahay Saadaali?
Baadarigii ayaa ku jawaabay: “eeg,saadaashu waa ereyo qorma dhigaya war dhici doona mustaqbalka. Marka waxaasi dhacana innaga ayay tahay inaynu eegno bal in uu ku fadhiisanayo wixii la sii sheegay iyo in kale”. Aniga ayaa idhi: “waxa aad samaysaa waa adiga oo; wax kala soo baxa, miisaama, ama wax isku geegeeya”. Wuxuu yidhi: “Haa” 
Anigaa idhi: “Haddii ay yihiin kunkii saadaalood sidaas aad u dhigtay, si aad u sugto xaqnimada Ciise, maxaynu sidoo kale 
uga yeeli waynay Muxammedna?” 
Baadarigii ayaa ogolaaday inay tahay afeef saxan iyo jid maan-gal ah oo arrinta lagu 
guda-geli karo. Waxaan weydiistay in uu furo Kitaabka Deuteronomy (wuxuu ka mid yahay Kutubta Tawraad ee Axdiga Hore) fasalka 18aad aayadda 18aad, oon dusha ka akhriyey, aniga oo ku sheegaya Afka Afrikaanka☆13, si aan tababar ugu qaato afkaas. 

Aayaddaas oo odhanaysa:

“Waxaan iyaga walaaladood uga dhex kicin doonaa Nebi sidaada oo kale ah. Oo markaasaan afkiisa gelin doonaa erayadayda, oo isna wuxuu iyaga kula hadli doonaa wax kasta oo aan isaga ku amri doono.” (Kitaabka Muqaddaska 
ah ee Baybalka) Deuteronomy 18:18.

------------------------------------
☆9 Kalmadda ‘Masiix’ waxay ka timid kalmadda af-carabiga iyo af-yuhuudigaba 
ah ee ‘Masaxa’, oo macnaheedu yahay wuu tiray, wuu duugay, ama wuu dhaashay (si uu u caleemo saaro). Ta diin ahaan, ahmiyadda ku lihi waa “kii la dhaashay”. 
Baadariyada iyo boqorrada ayaa loo subki jirey, marka la caleemo saarayo. ‘Masiix’ oo loo tarjumay ‘Kirist’ macnaheedu ma aha 
Eebbe. Xattaa Sanab Caabudkii Cyrus ayuu Baybalku ku sheegayaa ‘Kirist’, macnaheeduna yahay Masiix! (Eeg Isaiah 45:1)
☆10 Tirada Muslinka Adduunka ayaa intaas gaadhaysay markii la qoray buuggan oo ahayd 1976kii.
☆11 Fadlan, fur kitaabka Quraanka (Al Cimraan: 42-60) iyo (Suurat Maryam: 
16-35), halkaas oo lagu sheegay dhalashada Ciise. Sharraxa akhri deedna ku 
baraaruji asxaabtaada kiristaanka ah,heerka sare ee Ciise iyo Hooyadii ay ka joogaan Islaamka.
☆12 Kiristaanka ayaa aabbo ismoodsiis ah u sameeya Nebi Ciise markay u abtirinayaan. Oo ku sheega ninkii ay u doonanayd Maryan, ka hor intaanay qaadin uurkii Nebi Ciise. Eeg noloshii Nebi Ciise dabadeed, abtirsiinta uu 
sameeyey Baybalku (Matthew 1:16)
☆13 Waa luqo laga isticmaalo Koonfur Afrika, oo qoraagu mar-mar ku hadlayo.
----------------------------------Muxuu Baaybalku Ka Sheegay Nebi Muxammed SCW.

Q:6aad

5-Boqortooyo Aan Muuqan

“Muuse iyo Muxammadba waxa ay ahaayeen Nebiyo, sidoo kalena waxay ahaayeen “Boqorro”. 
Nebi waxaan uga jeedaa nin Eebbe u waxyooday hanuun ay tahay in la gaadhsiiyo 
uunkiisa, iyada oo aan wax laga dhimin waxna lagu kordhin. 
“Boqorna” waxaan uga jeedaa qofka awood u leh in uu dili karo dadkiisa ama nooleyn kara dadkiisa. Sidaas markayu nidhi; xidhashada taajku macno ma samaynayso. Sidoo kalena 
waxaa iyana aan macno soo kordhinayn; in loogu yeedho magaca boqortooyada. Ninkase awood u leh in uu keligii xukumo ciqaabta ugu adag, ee dilka ah, Ninkaasi waa Boqor. 
Awooddaas oo kale Muuse wuu lahaa. 

Soo ma xusuusnid Israa’iiligii xaabada guranayey maalintii nasashada yuhuudda 
(Sabti) ee uu qabtay Muuse, dhagaxana uu ku dilay? Axdigii Hore (Number 15:13)? 
Waxaa jira dembiyo kale oo ku xusan Baybalka, kuwaas oo nebi Muuse ka xukumay ciqaabtii ugu adkayd. Sidoo kalena,Muxammed awood ayuu u lahaa inuu dadkiisa dilo ama nooleeyo. Waxaa jira meelo uu ku xusay Baybalku qofaf la siiyey Nebinimo laakiin aan hanan jirin awood ay ku muquuniyaan diidmadii qayaxnayd, ee lagu jiidhay baaqii Dacwaddooda, waxaa ka mid ahaa Luud, 
Yoonis, Daanyeel, Ezra, iyo Yaxya, i.k.m. Raggaasi waxa ay karayeen uun in ay soo bandhigaan farriintooda laakiin may taagi karayn xukun maamul. 
Rasuulka muqaddaska ah ee Ciisana, waa nasiib darree wuxuu ka mid ahaa isna kooxdaas bilaa awoodda ahayd. Kitaabka Injiilka, waa Axdiga Dambee ayaa taas qiraya: Markii Ciise la jiijidey, xaakimkii Ruumaan ahaa ee Bilaatos☆15 hortiisii, iyada oo lagu eedeynayo dhiiri￾gelin fadqalalo. Markaas iyada ah Ciise waxa uu keenay 
qodob lagu qanci karayey oo uu isku difaacay, isaga oo burinaya tuhunkii beenta ahaa: “Ciise ayaa ku jawaabay; ‘boqortooyadaydu tan dunida ma aha. Haddii boqortooyadaydu tan dunida tahay, midiidinyadaydu (Asxaabtaydu) way diriri lahaayeen, si aan gacanta la iigu gelin Yuhuudda. 
Immikana boqortooyadaydu tan halkan ma 
aha.” (John 18:36). 

Inkastoo Xaakinkii Bilaatos (oo bilaa diin 
ahaa) markaas uu u arkayey Ciise inuusan xiskiisu wada joogin, haddana hadalkaas ayuu ku qancay inaanu Ciise ahayn mid lur iyo dhib ku hayey boqortooyadooda oo khatarna gelin karayey xukunkiisa. Halkaas Ciise wuxuu sheegtay uun keliya, boqortooyo ruuxi ah. Si kale haddaynu u dhignana wuxuu sheegtay uun Nebinimo. Taasi ma dhabbaa?” 
Baadarigii wuxuu ku jawaabay: “Haa.” 
Anaa idhi: “HaddabaCiise ma ahayn Muuse oo kale, ee Muxammed baa ahaa Muuse oo kale.”

6-Sharci Cusub La’aantii

“Muuse iyo Muxammedba waxa ay dadkoodii u keeneen nidaam iyo qaynuun cusub. Muuse lamuu iman oo keliya toban dardaaran oo loo sidey reer Banii Israa’iil, ee wuxuu la yimid qaynuun rasmi ah oo dhammaystiran oo loogu tala galay dadkiisa. 
Muxammedna waxaa loo soo diray dad ku 
talax tagey cawwaannimo iyo aqoon la’aan. Waxa ay guursan jireen aayadood rumaad. Hablahooda ayey nolosha ku aasi jireen. 
Nolol maalmeedkooduna wuxuu ahaa sakhrad, dhillaysi, sanab caabud iyo khamaar. 

Ninka la yidhaah  Gibbon ayaa buugiisa la dhaho ‘Liicii iyo Burburkii Ku Dhacay Boqortooyadii Ruumaanka’☆16, ku sifaynaya Carabta, Islaamka ka hor, waxaanu yidhi: “Banii-aadmiga bahalka ah ee bilaa garashada ah, ayaa haddana laga sooci karaa xayawaanka. Halkaas iyo xilligaas waxaa adkaa, in la kala sooco Basharka iyo Xayawaanka”. Waxa ay ahaayeen xoolo sita qaab-dhismeedkii aadmiga.
“Iyaga oo ahaa cawaankaas liitiga ah, ayuu Muxammed kor u soo qaaday”, siduu ku sheegay nin kale oo la yidhaa ‘Thomas 
Carlyle☆17’, qoraalkiisa la yidhaa ‘Dadkii Sitay Toojkii Lahaa Ilayska Iyo Aqoonta’☆18: “Carabta waxa ay u ahayd dhalasho laga soo baxay mugdigii, loona soo baxay ilays. 

Markii ugu horreysey dunida ayey carabtu ku noolaatay arrinkaas. Dad masaakiin ahaan jirey, oo adhi la joogi jirey, oo iyaga oo ahaa ‘la ma yaqaan’, kuna war-wareegi jirey ‘lama degaanka’, intay dunidu dhisnayd, ayaa, bal eeg …! 
Lama yaqaankii noqday duni taqaan. Wixii yaraa ee Carbeed ayaa koray, oo ahaaday ka ugu weyn dunida. Muddo qarni gudihii ah, ayey dunida carabtu gacan ku qabatay Girinaada, gacanta kalana ku qabatay Dalhi☆19. Iyada oo ku walac￾laynaysa ilayskii xikmadda iyo sarraynta ayey carabtu ilbixisay qayb weyn oo dunida ka tirsanayd. …” Dhammaad hadalkii waxaa hubaal ah inuu Muxammed u keenay dadkiisii qaynuun iyo hab nololeed aanay weligood helin.

“Marka loo soo noqdo Ciise, Yuhuuddu markii ay ka shakiyeen isaga, ee ay u qaateen inuu yahay Dajjaal qorshaynaya sidii uu isku hortaagi lahaa diintooda … Markaas iyada ah, Ciise wuxuu isku dhabar jabiyey sidii uu uga dhaadhicin lahaa in aanu wadan Diin cusub – qaynuun iyo hab nololeed cusub. 
Aan sheego kalmadihiisiina: ‘Ha u malaynina 
in aan u imid sharcigii ama qorniinkii nebiyada in aan baabi’iyo, laakiin waxaan u imid in aan wada yeelo. Dhab ahaan waxaan idinku leeyahay, intaan cirka iyo dhulku idlaan, xaraf ama dhibic kaliyi ka idlaan mayso sharciga,illaa ay wada noqdaan (Ahaadaan). (Matthew 5:17 – 18)” 
Si kale haddaynu u dhigno, lama uu iman qaynuun iyo hab nololeed cusub; wuxuu u yimid inuu oofiyo uun qaynuunkii hore. Sidaas ayuu fahamsiiyey Yuhuudda. Haddii aanu 
hadalkiisu ahayn uun iska dheh, oonu isku dayeen inuu siro Yuhuudda, si ay u aqbalaan; inuu yahay Nin Eebbe. Oo deedna isaga oo taa ku gabanaya, aanu islahayn liqsii diin cusub. Taasina ma aha mid dhacday! Rasuulkan Eebbe weligiiba ma uu miciinsan waddo doqoniimo, oo taas oo kale ah, si uu u qallibo diinta Eebbe. Isaga naftiisa ayaa oofiyey qaynuunka. Wuxuu ku ekaaday talooyinkii Muuse, waxaanu qaddariyey maalin fadhigii Yuhuudda e Sabti. 

Weligii qof Yahuudi ahi farta kuma fiiqin Nebi Ciise, isaga oo ku leh; 
“Maxaad u soomi weydey, ama ‘Maxaad gacmaha u maydhi weydey inta aanad kimista burburin.” Taasoo weligoodba ay ku bushiyi jireen Xawaariyiinta (Xerta Ciise). Ciisese 
Yuhuudi kumay eedeyn arrintaas. Maxaa yeelay Ciise oo Israa’iili wanaagsan ahaa wuxuu qaddariyey sharcigii Nebiyadii ka horreeyey isaga.
Haddaan soo koobo, Ciise ma uu curin diin cusub, manuu keenin sharci cusub, sidii Muuse iyo Muxammad. “Ma dhabbaa?” Waxaan weydiiyey Baadarigii. Waxaanu ku 
jawaabay: “Haa.” Anaa deedna idhi: “Haddaba Ciise ma ahayn Muuse oo kale, ee Muxammad baa ahaa Muuse oo kale.

Lasoco qaybta xigta iyo habeen danbe 
Insha allah.